Diari Oficial de la Generalitat Valenciana


Sumari del DOGV 8386, del 19-09-2018 (2018/8613)

RESOLUCIÓ de 12 de setembre de 2018, de la Presidència de la Generalitat, per la qual s'amplia el termini màxim per a presentar el projecte tècnic d'actuació, i es modifica la data límit d'execució i pagament dels projectes locals d'actuació, previstos en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8613


Data del document
:   12-09-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de setembre de 2018, de la Presidència de la Generalitat, per la qual s'amplia el termini màxim per a presentar el projecte tècnic d'actuació, i es modifica la data límit d'execució i pagament dels projectes locals d'actuació, previstos en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020. [2018/8613]  
  
  
  
Antecedents de fet  
Primer. Mitjançant el Decret 19/2017, de 26 d'octubre, del president de la Generalitat, s'aproven les bases reguladores per subvencionar projectes locals d'actuació dels municipis de la Comunitat Valenciana susceptibles de cofinançament pel PO FEDER de la Comunitat Valenciana 2014-2020.  
Segon. En data 23 de novembre de 2017 es va publicar en el Diari Oficial de la Generalitat Valenciana número 8176 la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.  
Tercer. L'esmentada resolució de convocatòria estableix al seu apartat desé que «Els beneficiaris de les subvencions hauran de presentar obligatòriament amb anterioritat a l'inici de les obres i en un termini màxim de dos mesos, a comptar a partir de l'endemà de la publicació de la concessió definitiva de la subvenció en el Diari Oficial de la Generalitat Valenciana, la següent documentació:  
a) Projecte tècnic adequat per a l'execució de l'actuació subvencionada i ajustat al que disposa la normativa específica sobre patrimoni cultural, excepte quan ja s'haja presentat amb anterioritat. En certs casos, i d'acord amb la legislació sectorial aplicable, es podran presentar altres documents tècnics per a l'execució de l'actuació prevista. Es podrà accedir a la informació relativa a aquests documents a través de la pàgina web de la Direcció General d'Administració Local,  
  
http://www.presidencia.gva.es/es/web/administracion-local.  
b) Autorització de la conselleria competent en matèria de cultura en què s'aprove la intervenció a realitzar, quan aquesta recaiga sobre béns catalogats com d'interés cultural (BIC) o subjectes al règim d'especial protecció previst en la Llei 4/1998, d'11 de juny, del patrimoni cultural valencià. En el cas dels béns de rellevància local (BRL), o altres béns, es presentarà l'autorització o declaració responsable d'haver obtingut o que s'obtindran totes les autoritzacions necessàries per a dur a terme l'actuació projectada.»  
Quart. D'altra banda, l'apartat dotzé de l'esmentada convocatòria disposa que «Els projectes locals d'actuació hauran d'estar executats i pagats per les entitats locals beneficiàries amb data anterior a 30 d'abril de 2019.»  
Cinqué. Donada l'envergadura dels projectes locals d'actuació, dirigits a la protecció, conservació o recuperació de béns del patrimoni cultural valencià, el fet que la majoria d'aquests béns estiguen catalogats com a d'interés cultural, hauran de sotmetre's tant al tràmit d'autorització com a la realització d'altres tràmits exigits per les disposicions vigents en els quals conflueixen diferents òrgans autonòmics sectorials competents per raó de la matèria. Per tot això, es fa necessària l'ampliació del termini màxim per a presentar el corresponent projecte tècnic per part de les entitats locals beneficiàries.  
  
D'altra banda, la complexitat tècnica de les obres i la circumstància que, en data 10 de maig de 2018, es va dictar Resolució de la Presidència de la Generalitat, sobre ampliació del termini màxim per a resoldre i notificar la resolució del procediment de concessió de les ajudes (DOGV 18 de maig de 2018, núm. 8298), determinen la necessitat de prorrogar la data límit per a executar aquestes obres.   
  
Fonaments de dret  
Primer. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, «L'Administració, excepte precepte en contra, podrà concedir d'ofici o a petició dels interessats una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats.»  
Segon. En aquest cas, l'Administració procedeix a acordar d'ofici l'ampliació del termini de presentació del projecte tècnic per a l'execució de l'actuació subvencionada, a fi de valorar les circumstàncies concurrents i de tindre en compte que amb l'esmentada demora no es perjudiquen drets de tercers.  
Simultàniament, s'acorda, així mateix, modificar la data límit per a l'execució i pagament, per part de les entitats locals beneficiàries, dels projectes d'actuació.  
Vist que concorren les raons que motiven aquesta resolució, d'acord amb el que exigeix l'article 35.1.e de l'esmentada Llei del procediment administratiu comú de les administracions públiques, i que condueixen a acordar d'ofici l'ampliació del termini per a complir els tràmits indicats.  
Tercer. Per tot això, a la vista dels preceptes anteriorment exposats, i de conformitat amb la competència atribuïda a aquesta direcció general per la disposició addicional segona del Decret 19/2017, de 26 d'octubre, del president de la Generalitat, pel qual s'aproven les bases reguladores per a subvencionar projectes locals d'actuació dels municipis de la Comunitat Valenciana, susceptibles de cofinançament pel PO FEDER de la Comunitat Valenciana 2014-2020, i per la Resolució de 12 de febrer de 2016 (DOGV 7722, 17.02.2016), del president de la Generalitat, per la qual es deleguen determinades atribucions en diferents òrgans de l'Administració de la Generalitat, resolc:  
  
  
Primer  
Ampliar en un mes el termini assenyalat en l'apartat desé de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020, publicada en data 23 de novembre de 2017, en el DOGV número 8176.  
  
  
Segon  
Modificar la data assenyalada en l'apartat dotzé de l'esmentada resolució de convocatòria, que en conseqüència quedarà com segueix:  
  
«Els projectes locals d'actuació hauran d'estar executats i pagats per les entitats locals beneficiàries, com a màxim, amb data 15 de novembre de 2019».  
  
Tercer  
Ordenar la publicació d'aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
Contra la present resolució no pertoca cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 12 de setembre de 2018.- El president, p. d. (D 19/2017, DOGV 8161, 02.11.17), el director general d'Administració Local: Antoni Such Botella.